CELEX: 21994D0602(01)
Language: lt
Date: 769132800000
Title: EEE Tarybos sprendimas Nr. 1/94 1994 m. gegužės 17 d. patvirtinantis EEE Tarybos darbo tvarkos taisykles

Svarbus teisinis pranešimas

|

21994D0602(01)

Oficialusis leidinys L 138 , 02/06/1994 p. 0039 - 0040

		EEE Tarybos sprendimasNr. 1/941994 m. gegužės 17 d.patvirtinantis EEE Tarybos darbo tvarkos taisyklesEEE TARYBA,Atsižvelgdama į Europos ekonominės erdvės susitarimą, pakoreguotą Protokolu, koreguojančiu Europos ekonominės erdvės susitarimą (toliau – Susitarimas), ypač į jo 89 straipsnio 3 dalį,NUSPRENDĖ:1 straipsnis1. Kaip numatyta Susitarimo 91 straipsnio 2 dalyje, EEE Tarybą du kartus per metus sušaukia jos pirmininkas.2. EEE Taryba taip pat sušaukiama jos pirmininko arba narių iniciatyva visais atvejais, kai to reikalauja aplinkybės, įskaitant atvejus, kai bet kuris iš jos narių pageidauja iškelti klausimą, dėl kurio kyla sunkumų, kaip numatyta Susitarimo 89 straipsnio 2 dalyje.3. Kai sušaukti posėdį prašo kuris nors EEE Tarybos narys, pirmininkas, pasikonsultavęs su kitais Tarybos nariais, nustato posėdžio datą. Ypatingos skubos atvejais Tarybos posėdis sušaukiamas nedelsiant.2 straipsnis1. Pirmininkas parengia kiekvieno posėdžio preliminarią darbotvarkę. Kvietimas dalyvauti posėdyje ir preliminari darbotvarkė EEE Tarybos nariams išsiunčiama ne vėliau kaip likus 20 dienų iki posėdžio.2. Į preliminarią darbotvarkę įtraukiami tie klausimai, dėl kurių įtraukimo į darbotvarkę ne vėliau kaip likus 25 dienoms iki posėdžio dienos pirmininkas yra gavęs EEE Tarybos nario prašymą ir visus kitus su tais klausimais susijusius dokumentus.3. Klausimas į darbotvarkę gali būti įtrauktas tik tuo atveju, jei atitinkami dokumentai EEE Tarybos nariams nusiunčiami ne vėliau kaip iki preliminarios darbotvarkės išsiuntimo dienos.4. Šio straipsnio 1 dalyje nustatytas terminas netaikomas posėdžiams, kurie sušaukiami laikantis 1 straipsnio 3 dalies paskutinio sakinio.5. EEE Taryba darbotvarkę patvirtina kiekvieno posėdžio pradžioje. Į darbotvarkę gali būti įtraukti ir klausimai, kurie nebuvo įrašyti į preliminarią darbotvarkę, jeigu Bendrija bei jos valstybės narės ir ELPA valstybės tam pritaria. Į darbotvarkę įtraukiami klausimai, iškelti laikantis Susitarimo 89 straipsnio 2 dalies.3 straipsnis1. EEE Tarybos narys, kuris negali dalyvauti posėdyje, gali pasirūpinti, kad posėdyje dalyvautų jo atstovas. Tokiu atveju jis informuoja pirmininką ir nurodo jį atstovauti įgaliotą asmenį. Atstovas turi visas akredituoto nario teises.2. Kartu su EEE Tarybos nariais posėdyje gali dalyvauti ir jiems talkinantys pareigūnai. Šių pareigūnų skaičių gali nustatyti Taryba.3. Prieš kiekvieną posėdį pirmininkui pranešama apie kiekvienos delegacijos sudėtį.4. ELPA priežiūros institucija paprastai turėtų būti kviečiama dalyvauti EEE Tarybos posėdžiuose stebėtojos teisėmis.5. Europos investicijų bankas turi teisę stebėtojo teisėmis dalyvauti EEE Tarybos posėdžiuose, kai į jų darbotvarkę yra įtraukti klausimai, nurodyti Susitarimo 38 protokolo 6 straipsnyje.6. EEE Taryba savo nario prašymu gali sutikti, kad jos posėdžiuose stebėtojų teisėmis dalyvautų kiti asmenys.7. Jei nenusprendžiama kitaip, EEE Tarybos posėdžiai yra uždari.4 straipsnisEEE Tarybos sprendimai priimami, viena vertus, Bendrijos ir, antra vertus, ELPA valstybių, išreiškiančių vieningą nuomonę, bendru sutarimu.5 straipsnisSprendimai skubiais klausimais arba kai taip nusprendžiama kitais atvejais, gali būti priimami pagal 4 straipsnį taikant rašytinę procedūrą, jei tam pritaria visos Susitariančiosios Šalys.6 straipsnis1. Kiekvieno posėdžio protokolo projektas parengiamas nedelsiant.Visų į darbotvarkę įtrauktų klausimų atžvilgiu protokole paprastai nurodomi:- EEE Tarybai pateikti dokumentai,- pareiškimai, kuriuos įrašyti paprašo Tarybos narys,- priimti sprendimai, suderinti pareiškimai ir prieitos išvados.Bet kuris Tarybos narys gali paprašyti, kad į protokolą būtų įrašyta daugiau informacijos, susijusios su bet kuriuo darbotvarkės klausimu.2. Protokolo projektas pateikiamas tvirtinti EEE Tarybai. Patvirtintą protokolą pasirašo protokolo patvirtinimo metu pirmininko pareigas einantis asmuo ir du sekretoriai.3. Prie protokolo pridedami EEE Tarybos priimti sprendimai.4. Protokolo kopija nusiunčiama kiekvienam EEE Tarybos nariui.7 straipsnisEEE Tarybos sprendimai priimami danų, olandų, anglų, suomių, prancūzų, vokiečių, graikų, islandų, italų, norvegų, portugalų, ispanų ir švedų kalbomis. Sprendimų tekstai visomis minėtomis kalbomis yra autentiški.8 straipsnisEEE Tarybos priimtų sprendimų tekstus pasirašo sprendimų priėmimo metu pirmininko pareigas einantis asmuo ir du sekretoriai.9 straipsnisEEE Taryba priima sprendimą dėl sprendimų skelbimo.10 straipsnis1. Visi pranešimai, numatyti šiose darbo tvarkos taisyklėse, adresuojami Europos Bendrijų valstybių narių nuolatinėms atstovybėms ir ELPA valstybių misijoms prie Europos Bendrijų, Europos Bendrijų Komisijai ir Europos Sąjungos Tarybos Generaliniam sekretoriatui.2. EEE Tarybai skirta korespondencija adresuojama jos pirmininkui.11 straipsnisEEE Taryba gali nuspręsti įsteigti bet kokį pakomitetį ar darbo grupę, kuri padėtų jai atlikti užduotis. Tokio pakomitečio ar darbo grupės sudėtį, veikimo būdą ir užduotis nustato Taryba kiekvienu atveju atskirai.12 straipsnis1. Už sekretoriavimo paslaugas, teikiamas EEE Tarybai, atsako pirmininkas.2. Bendrijos pareigūnas ir ELPA valstybių paskirtas pareigūnas bendrai eina EEE Tarybos sekretorių pareigas. Kiekviena šalis juos skiria po bendrų konsultacijų.13 straipsnisNepažeidžiant kitų taikomų nuostatų, EEE Tarybos svarstymams taikomas profesinės paslapties įsipareigojimas, jei Taryba nenusprendžia kitaip.14 straipsnisŠis sprendimas skelbiamas Europos Bendrijų oficialiojo leidinio EEE dalyje ir EEE priede.Priimta Briuselyje, 1994 m. gegužės 17 d.EEE Tarybos varduPirmininkasTh. Pangalos--------------------------------------------------